పొగాకు ఉత్పత్తిరంగంలో ఎఫ్‌డిఐ నిషేధం
 
న్యూఢిల్లీ, నవంబరు 16: పొగాకు ఉత్పత్తులు, పొగాకు తయారీ రంగంలో విదేశీ ప్రత్యక్ష పెట్టుబడులపై పూర్తిగా నిషేధించాలని కేంద్రం భావిస్తోంది. ఇందుకు సంబంధించి కేంద్రకేబినెట్‌కు ఒక ప్రతిపాదన కూడా రానున్నట్లు తెలుస్తోంది. సిగరెట్ల ప్యాక్‌లపై రేఖాచిత్రసహిత హెచ్చరికలపై ఎదుర యిన విమర్శలు, పెంచిన ఆంక్షలకు తోడు ముందు ఎఫ్‌డిఐలను నిషేధించాలని కేంద్రం నిర్ణయించింది. ఇందుకు వాణిజ్యమంత్రిత్వశాఖ ఒక తుదివిడత కేబినెట్‌నెట్‌ను సర్క్యులేట్‌ చేసిందని సమాచారం. ఆరోగ్య, ఆర్ధ్థిక మంత్రిత్వశాఖల అభిప్రాయాలు కూడా ఈనోట్‌లో ఉన్నాయి. ప్రస్తుతం లైసెన్సింగ్‌; ఫ్రాంచైజ్‌, ట్రేడ్‌మార్క్‌, బ్రాండ్‌నేమ్‌, మేనేజ్‌మెంట్‌ కాంట్రాక్టులు వంటివిభాగాలపరంగా పొగాకు రంగం లో విదేశీ పెట్టుబడులను అనుమతిస్తున్నారు. అయితే చుట్టల ఉత్పత్తి, సిగరెట్ల తయారీ, ఇతర పొగాకు అనుబంధ ఉత్పత్తులపై ఈ నిషేధం అమలవుతుంది. ఈ ప్రతిపాదన ఆమోదం పొందితే దేశీయంగా సిగ రెట్‌ ఉత్పత్తి కంపెనీలకు ఆర్థికభారం పెరుగుతుంది. ఈ ప్రతిపాదన ప్రకారంచూస్తే వాణిజ్యమంత్రిత్వశాఖ పొగాకురంగంలో ఎఫ్‌డిఐ నిషేధం ఫ్రాంచైజీ లైసెన్సింగ్‌, ట్రేడ్‌మార్క్‌, బ్రాండ్‌నేమ్‌, కాంట్రాక్టులు వంటి వాటిపై ప్రతిపాదించిందని అంచనా. దీని అర్ధం పొగాకు రంగంలో ఏవిధంగానూ విదేశీ ప్రత్యక్ష పెట్టు బడులు అనుమతించకూడదని, పూర్తిగా నిషేధం విధించాలన్న డిమాండ్‌ కనిపిస్తోంది. అలాగే విదేశీ నిధులు పరోక్షంగా రావడాన్ని కూడా అనుమతించేవీలుండదు. దేశంలో గత ఏడాది ఎఫ్‌డిఐలు 29శాతం పెరిగి 40 బిలియన్‌ డాలర్లకు చేరాయి. గతంలోనే సిగరెట్‌ ప్యాక్‌లపై 85శాతం రేఖాచిత్ర సహిత హెచ్చరికలుండాలన్న వాదనను భారీ కంపెనీలు ఐటిసి, గాడ్‌ఫ్రే ఫిలిప్స్‌ వంటివి నిషేధించాయి.